***JINA ……………………………………. NAMBARI …………………..***

***SHULE …………………………………. SAHIHI ………………………***

 ***TAREHE ……………………..***

**102/3**

**KISWAHILI**

**KARATASI YA 3**

**FASIHI**

**JULAI/AGOSTI 2019**

**MUDA: SAA 2 ½**

**TATHMINI YA PAMOJA YA KAUNTI NDOGO YA BUURI MASHARIKI**

**CHETI CHA KUHITIMU ELIMU YA SEKONDARI KENYA.**

***MAAGIZO***

1. Jibu maswali manne pekee.
2. Swali la kwanza ni la lazima.
3. Maswali hayo mengine matatu yachaguliwe kutoka sehemu nne zilizobaki.
4. Usijibu maswali mawili kutoka sehemu moja.
5. Majibu yote lazima yaandikwe kwa lugha ya Kiswahili.
6. Watahiniwa wahakikishe kwamba kurasa zote zimepigwa chapa sawasawa na maswali yote yamo.

Swali la lazima.

1. Soma kifungu kifuatacho kisha ujibu maswali.

Hapo zamani za kale paliishi sungura na ndovu. Wanyama hawa waliishi baharini.Maulana alikuwa amewatunukia mapenzi si haba.Makazi yao yalikuwa yamepambwa yakapambika. Walitegemea matunda mbalimbali yaliyokuwa baharini kama mapera, matomoko matikitimaji na kadhalika.

Siku moja usiku wa manane, maji yakaanza kupwa. Ndovu aliathirika zaidi.Alijaribu kuinama majini lakini hakuweza.Alimwita sungura amsaidie lakini sungura alikuwa ametoweka.

Ndovu aliamua kwenda kumtafuta sungura.Alimtafuta hadi msituni lakini hakumpata.Alihofia kurudi baharini na hadi wa leo yumo msituni.

***Maswali***

1. Tambua utanzu na kijipera chake. (al.2)
2. Taja fomyula zingine mbili za kutanguliza kifungu hiki. (al.2)
3. Eleza umuhimu wa kijipera hiki. (al.5)
4. Eleza sifa za kifungu hiki. (al.5)
5. Eleza umuhimu wa fomyula:
6. Kutanguliza (al.3)
7. Kuhitimisha (al.3)

***TAMTHILIA ; KIGOGO NA TIMOTHY AREGE***

2. Tulipoanza safari hii matangazo yalikuwa bayana, dhahiri shahiri babu!

(a) Eleza muktadha wa dondoo hili. (al.4)

(b) Tambua mbinu za uandishi zilizotumika katika kifungu hiki. (al.4)

(c) Eleza matatizo yanayoikumba safari inayorejelewa. (al.12)

3. Eleza nafasi ya mwanamke katika jamii ya kigogo. (al.20)

***RIWAYA YA CHOZI LA HERI NA ASHUMTA K. MATEI***

4. Matatizo mengi yanayowakumba wahusika wengi katika riwaya hii ni mwiba wa kujidunga. Jadili (al.20)

5. Kwa kurejelea riwaya hii, fafanua mbinu zifuatazo. (al.20)

(i) Kinaya

(ii) Mbinu rejeshi

1. Sadfa
2. Jazanda

**HADITHI FUPI : TUMBO LISILISHIBA.**

6. Kwa kurejelea hadithi ya mapenzi ya kifaurongo na shogake dada ana

ndevu fafanua changamoto zinazowakumba vijana. (al.20)

7. ***Mame Bakari***

 ***“***Una nini ? Umeshtuka mwanangu ! Unaogopa? Unaogopa nini?”

1. Weka dondoo hili katika muktadha wake. (al.4)
2. Tambua mbinu mbili za lugha zilizotumika katika dondoo. (al.2)
3. Eleza sifa za mrejelewa. (al.6)
4. Eleza umuhimu wa msemaji. (al.4)
5. Tambua maudhui yanayojitokeza katika kifungu hiki. (al.1)
6. Fafanua maudhui katika swali la (***e)*** kwa kurejelea hadithi nzima. (al.3)

8. ***USHAURI.***

 **Soma shairi hili kisha ujibu maswali.**

 Sinusubuwe akili, nakusihi e mwandani

 Afiya yangu dhahili, mno nataka amani

 Nawe umenikabili, nenende sipitalini

 Sisi tokea azali, twende zetu mizimuni

 Nifwateni sipitali, na dawa ziko nyumbani?

 Mababu hawakujali, wajihisipo tabani

 Tuna dawa za asili, hupati sipitalini

 Kwa nguvu ya kirijali, mkuyati uamini

 Kaafuri pia kali, dawa ya ndwele fulani

 Nifwateni sipitali, na dawa ziko nyumbani.

 Mtu akiwa halali, tumbo lina walakini

 Dawa yake ni subili, au zogo huauni

 Zabadi pia sahali, kwa maradhi yalo ndani

Au kwenda wasaili, wenyewe walo pangani

Nifwateni sipitali, na dawa ziko nyumbani

 Mtu kwenda sipitali, nikutojuwa yakini.

 Daktari kona mwili, tanena kansa tumboni

 Visu vitiwe makali, tayari kwa pirisheni

Ukatwe kama figili, tumbo nyangwe na maini

Nifwateni sipitali, na dawa ziko nyumbani

Japo maradhi dhahili, kuteguliwa tegoni,

Yakifika sipitali, huwa hayana kifani

Waambiwa damu, kalili ndugu msaidieni

Watu wakitamali, kumbe ndio buriani

Nifwateni sipitali, na dawa ziko nyumbani

Mizimu wakupa kweli, wakueleze undani

Maradhiyo ni ajali, yataka vitu dhamani

Ulete kuku wawili, wamajano na wa kijani

Matunda pia asali, vitu vyae chanoni

Nifwateni sipitali, na dawa zi mlangoni?

***Maswali.***

1. Lipe shairi hii anwani mwafaka. (al.1)
2. Toa sababu zinazofanya mshairi kutokana kwenda hospitali. (al.3)
3. Andika ubeti wanne kwa lugha ya nathari/ tutumbi. (al.4)
4. Taja bahari mbili zilizotumika katika shairi hili. (al.2)
5. Tambua nafsineni katika shairi hili. (al.1)
6. Tambua toni ya shairi hili. (al.1)

1. Eleza muundo wa shairi hili. (al.4)
2. Fafanua uhuru wa mshairi unavyojitokeza katika shairi hili. (al.2)
3. Andika maana ya maneno yafuatayo kama yalivyotumika katika shairi hili. (al.2)

(i) Dhalili

(ii) Azali

(M W I S H O)